kardosdrur/scandi-wiki huggingface dataset:
Karlskronagade

Karlskronagade er en gade i Århusgadekvarteret i Nordhavnen i København, der ligger mellem Trelleborggade og Sandkaj. Gaden er opkaldt efter den svenske havneby Karlskrona. Gaden blev etableret sammen med byggeriet omkring den i 2014-2016.

Historie og bebyggelse 
Gaden ligger ligesom resten af Århusgadekvarteret i et område, der indtil 2014 var en del af Københavns Frihavn med begrænset adgang for offentligheden. I denne del af området mellem Trelleborggade, dengang Redhavnsvej, og Sandkaj, lå der endnu lagerbygninger i 2012, men de blev efterfølgende fjernet. Bortset fra den i 1990'erne forsvundne Stålvej var der ingen veje på tværs her.

I forbindelse med kvarteret ophør som frihavn var det imidlertid blevet besluttet at omdanne det til en ny bydel med boliger og erhverv. Det medførte blandt andet anlæg af flere nye gader, heriblandt fire i denne del af området med nye boligblokke og karreer imellem. Københavns Kommunes Vejnavnenævnet ønskede at følge traditionen med at give gadenavne efter et bestemt tema, i dette tilfælde internationale havnebyer, hvilket for de fire gader her ville resultere i navnene Aberdeengade, Karlskronagade, Ystadgade og Bordeauxgade. Indstillingen blev godkendt på Teknik- og Miljøudvalgets møde 21 januar 2014 med virkning fra 1. marts 2014, hvor de nye gadenavne trådte i kraft. I praksis eksisterede gaderne dog knap nok i virkeligheden på det tidspunkt, men der blev sat gang i arbejdet med dem, alt imens det nye byggeri skød op omkring dem.

På den vestlige side af Karlskronagade opførte Stubkjær Invest en boligkarre tegnet af Mangor & Nagel Arkitektfirma i 2014-2016. På den østlige side opførte Terra Nova tilsvarende boligkarreen Havnekanten tegnet af Vilhelm Lauritzen Arkitekter i 2015-2016. Karreen er inspireret af kvarterets byggestil og karakteriseres af flere farver mursten og spring i etagehøjden. Som navnet Havnekanten antyder ligger de to karreer ud mod Sandkaj og Nordbassinet med udsigt til Marmormolen.

Eksterne henvisninger 
 Navngivning af veje og pladser i Nordhavnens første etape , Teknik- og Miljøudvalgets møde 21. januar 2014, Københavns Kommune.
 Interaktivt kort over Århusgadekvarteret , Nordhavn.

Noter 

Gader i Nordhavnen
Clyde-Green Springs Schools

Clyde-Green Springs Schools er et skoledistrikt i byerne Clyde og Green Springs i Sandusky County, Ohio, USA. Skoledistriktet omfatter fire skoler, inkl. én high school, én middle school, og to elementary schools.

Skoler

Elementary schools
 Clyde Elementary School (Clyde)
 Green Springs Elementary School (Green Springs)

Middle schools
 McPherson Middle School (Clyde)

High schools
 Clyde High School (Clyde)

Externe henvisninger
 Clyde-Green Springs Schools' officielle webside (engelsk)

Uddannelsesinstitutioner i USA
Jungshoved

Jungshoved er en halvø sydøst for Præstø. Den afgrænses mod nord af Præstø Fjord, mod øst af Faxe Bugt og mod sydvest af Jungshoved Nor. Midt på halvøen ligger landsbyen Jungshoved By. På en pynt længst mod sydvest ligger Jungshoved Voldsted og Jungshoved Kirke. Pynten længst mod øst kaldes ligeledes for Jungshoved.

Se også 
 Jungshovedgaard

Noter 

Halvøer i Danmark
Lokaliteter i Vordingborg Kommune
Bibliografi.dk

Bibliografi.dk er et netsted, som rummer en international forfatterbibliografi. Projektets initiativtagere, Per Kjær og Lone Pedersen, satte det i gang i 1987 i form af en maskinskrevet oversigt. Senere blev arbejdet udført ved hjælp af tekstbehandlere, og i 1998 begyndte de to at overføre indholdet til HTML-format. Projektet blev startet som et internet-baseret arbejde fra midten af 1999.

Bibliografien er opstillet alfabetisk efter forfatternes efternavne. Via et link er der adgang til en tidssorteret liste over den pågældende forfatters egne værker, fulgt af andres udgivelser om forfatterens arbejde. Opslaget om H.C. Andersen rummer f.eks. links til 399 førsteudgivelser.

Efter denne oversigt følger en bibliografi over udgivelser af og kommentarer til forfatterens værker. Eksempelvis bringer bibliografien for H.C. Andersens eventyr ”Ole Lukøje” dels oplysning om førsteudgaven fra 1853, dels om alle de senere udgaver (122 i alt)

Opslaget slutter med angivelse af kilder, datoer for oprettelse af opslaget og den seneste redigering.

Søgemuligheder 
Bibliografiens indhold kan afsøges på flere måder:
 Ved et klik på en tidstavle, der dækker årene fra 1800 til dato
 Ved at søge på et bestemt land
 Ved at søge på forfatterens navn og værkets titel samt eventuelt også værkets udgivelsesår

Bibliografiens basis 
Bibliografien bygger på en række kilder, som angives under fanebladet kilder.  Afgrænsningen af stoffet bliver gennemgået under fanebladet afgrænsning. Denne del er ledsaget af et forklarende eksempel (Jean M. Auel: Hulebjørnens klan), som giver indsigt i, hvad der er søgt oplyst i hvert enkelt tilfælde.

Noter 

Netdatabaser fra Danmark
Bibliografier
Green Springs (Ohio)

Green Springs er en landsby i Sandusky County, Ohio, USA. Byens befolkning blev 1.368 i 2010. Mineral Springs, den største naturlige svovlkilde i verden, ligger i Green Springs.

Geografi 
Green Springs har et areal på 3,13 km², og ligger 216 m.o.h.

Bystyre 
Green Springs' borgmester er Adam Greenslade.

Uddannelse 
Green Springs har én elementary school; Green Springs Elementary School. Denne elementary school er en del af skoledistriktet Clyde-Green Springs Schools, og er den eneste skole i skoledistriktet, der ligger i Green Springs og ikke i Clyde.

Externe henvisninger 

 Green Springs' officielle webside (engelsk)

Noter 

Byer i Ohio
Peter Barakan

Peter Barakan er en britisk radio- og tv-vært, der har været aktiv i Japan siden 1980. Han er vært på radioprogrammet Barakan Beat på InterFM og Weekend Sunshine på NHK FM. Han er desuden vært på de engelsksprogede dokumentarserier Begin Japanology og Japanology Plus på tv-kanalen NHK World, der introducerer forskellige dele af japansk kultur.

Biografi 
Peter Barakan blev født og opdraget i London af en jødisk far af polsk oprindelse og en anglo-burmesisk mor. Efter at have studeret japansk på SOAS, University of London tog han et job med musikalsk ophavsret hos et musikforlag i Japan, hvor han flyttede til i 1974. I 1980 gik han over til at skrive for magasiner og fungere som freelance radiovært. Han koordinerede desuden international marketing for det japanske techno-band Yellow Magic Orchestra. Han er storebror til musikeren Shane Fontayne.

Fra oktober 1988 til marts 2010 var Peter Barakan vært på TBS-programmet CBS Document, en japansk udgave af 60 Minutes. Han har været vært på radioprogrammet Barakan Beat siden 1996. Han var desuden vært på tretimers programmet Barakan Morning på InterFM i 2009-2012 og igen i 2013-2014. I forbindelse med Fukushima I-ulykkerne blev han afskåret fra at spille en atomprotestsang, fordi det kunne skabe fuhyo higai, ødelæggelse fra rygter. I 2012 ledede Barakan en FN-sponsoreret paneldiskussion for borgmestre om genopbygningen efter jordskælvet og tsunamien i ved Sendaui i 2011.

Peter Barakan har desuden været aktiv med at formidle japansk kultur til udlændinge og omvendt. Det sker blandt andet med dokumentarserien Begin Japanology, der blev sendt fra april 2003 til marts 2013, og efterfølgeren Japanology Plus, der startede i april 2014. Her introduceres en række forskellige japanske ting så som geishaer, hanami og Shinkansen.

Noter

Eksterne henvisninger 
 

Radioværter fra Storbritannien
Tv-værter fra Storbritannien
Fucking tøs

Fucking tøs er en dansk kortfilm fra 2013 instrueret af Kira Richards Hansen efter manuskript af Signe Søby Bech.

Filmen blev tildelt Region Skånes kortfilmspris i 2013.

Synopsis 
En coming-of-age-historie om Alex, en 12-årig drengepige, som har svært ved at forholde sig til det at være pige. Hun har opbygget sit eget drengeunivers, hvor hun maler graffiti og strejfer rundt med sine venner. Aggressiv kæmper hun for at holde sine følelser og den spirende seksualitet fra livet.

Eksterne henvisninger 
 

Kortfilm fra Danmark
Danske film fra 2013
Rodløs (film fra 2014)

Rodløs er en dansk kortfilm fra 2014, instrueret af Kira Richards Hansen efter manuskript af Signe Søby Bech. Film blev tildelt prisen for bedste Nordiske Kortfilm ved Nordisk Panorama 2014.

Synopsis 
Alex er en 14-årig drengepige, der arbejder på et mekanikerværksted og hænger ud med sine drengevenner. Hun udfordrer grænser og er identitetssøgende. Hendes adfærd provokerer, så der opstår en magtkamp, som får voldsomme konsekvenser for hende. Det tvinger hende til at forholde sig til sig selv på en ny måde.

Kilder 
 

Kortfilm fra Danmark
Danske film fra 2014
John Denver Spirit Statue

John Denver Spirit Statue er en bronzeskulptur der forstiller countrysangeren John Denver. 

Skulpturen er lavet af billedhuggeren  Sue DiCicco, og lå oprindelig ved Windstar Foundation i Snowmass i Colorado. Men blev senere flyttet til Colorado Music Hall of Fame ved Red Rock efter at Windstar Foundation blev opløst, og jorden blev solgt i 2013. 
Skulpturen blev afsløret i oktober 2002, til ære for John Denver der den 12. oktober 1997 styrtede ned med sit fly i Monterey Bay ved  Pacific Grove og omkom.

Skulpturer
John Denver
Lucy Booth-Helberg

Lucy Milward Booth (28. april 1868 – 18. juli 1953) var det ottende og yngste barn af Catherine og William Booth, grundlæggeren af Frelsens Hær.

Officer i Frelsens Hær 
Da Lucy var 16 år gammel tog hun med søsteren Emma til Indien for at arbejde for Frelsens Hær. Emma blev gift med Frederick Tucker i 1888. Booth-Tucker parret flyttede snart efter til London pga. Emmas svigtende helbred, og Lucy fulgte med.

Den 18. oktober 1894 blev Lucy gift med oberst Emanuel Daniel Hellberg, en svensk officer.
Som det var sædvane i Booth-familien, tilføjede ægteparret 'Booth' til deres fælles efternavn, som blev Booth-Hellberg. De fik fem børn sammen: Emma, Eva, Lucy, Daniel og Ebba Mary Booth-Hellberg. Sønnen Daniel døde som spæd i 1896. Lucy vendte tilbage til Indien med sin nye ægtemand og sammen ledede de Frelsens Hærs arbejde i landet og antog tilnavnene hhv. Ruhani og Raj-Singh. I 1896 blev de udnævnt til at overtage ledelsen i Frankrig og Schweiz.

Lucy skrev sangen Keep On Believing for Frelsens Hær. Hendes mand døde i 1909. Efterfølgende blev hun leder for Frelsens Hær i Danmark, Norge og Sydamerika før hun gik på pension i 1934. I 1933 modtog hun Frelsens Hærs fornemmeste udmærkelse Grundlæggerens Orden.

"Commissioner Lucy" døde i Bromma-bydelen i Stockholm den 18. juli 1953, i en alder af 85.

References

External links 
 Photograph of Emanuel and Lucy Booth-Hellberg on on The Salvation Army International Heritage Centre website 

Personer fra Storbritannien
Clyde High School

Clyde High School er navnet af to high schools i USA:

 Clyde High School (Ohio)
 Clyde High School (Texas)
Clyde High School (Ohio)

Clyde High School er en offentlig high school i Clyde, Ohio, USA. Clyde High School er den eneste high school i Clyde og i dens skoledistrikt Clyde-Green Springs Schools. Clyde High Schools sportkaldenavn er Clyde Fliers. Skolens skoleinspektør er William Webb.

Eksterne henvisninger 
 Clyde High Schools officielle webside (engelsk)

High schools i USA
Kissel

Kissel er en dessert, der især er populær i Rusland og Ukraine og nogle af nabolandene. 

Kissel ligner den danske rødgrød eller frugtgrød ved at være lavet af den sødede saft af frugter og bær; saften jævnes med stivelse som kartoffelmel, og retten spises varm eller kold, fx med kvark eller semuljegrød.

Desserter
James Strang

James Jesse Strang (født 21. marts 1813, død 9. juli 1856) var en religiøs leder, der grundlagde en gren af Sidste Dages Hellige.

Liv og virke

Baggrund 
Strang var født og opvokset som baptist. Han var advokat og arbejdede også som journalist, ligesom han og var tilknyttet Smithsonian University.

Mormonleder 
Da Joseph Smith blev myrdet i 1844 hævdede Strang, at han havde fået et brev, hvor Smith havde udpeget ham til sin efterfølger. 
Ved Joseph Smiths død mente en del mormoner derfor, at James J. Strang var den rette afløser som præsidentprofet i Jesu Kristi Kirke af Sidste Dages Hellige. I modsætning til de fleste andre mormonsekter har de ikke længere en fælles leder da de ikke mener, der er belæg for, at kirken skal ledes af en profetpræsident. De anerkender altså blot Joseph Smith i 1830-1844 og James Strang i 1844-1856 som profeter.

Strang blev dog udelukket fra kirken af Brigham Young, men han samlede i stedet en tilhængerskare som nedsatte sig sammen med ham i området ved Lake Michigan, hvor de grundlagde et religiøst center på Beaver Island. 

I 1847 lod Strang sig udråbe til konge og blev som James I indsat ved en kroningsceremoni. Dette førte til, at han blev anklaget for forræderi. Imidlertid klarede han sig fri af anklagerne og blev medlem af den lovgivende forsamling i Michigan.

Under et oprør blev han dødelig såret, og efter hans død blev flere af hans tilhængerne drevet bort fra området. Her har en mindre gruppe holdt fast i Strangs lære, og de danner stadig et samfund den dag i dag.

Noter 

Religiøse ledere
Jesu Kristi Kirke af Sidste Dages Hellige
Mormoner
North Saskatchewan River

North Saskatchewan River er en flod der kommer fra gletsjere i Canadian Rockies og løber gennem det centrale Saskatchewan i Canada. Det er den ene af to hovedfloder, der forenes og danner Saskatchewan River.

Saskatchewan River-systemet er det største flodsystem i provinderne Alberta og Saskatchewan, og omfatter det sydlige Alberta og det sydlige Saskatchewan, før det fortsætter ind i den centrale del af Manitoba.

Flodens løb 
North Saskatchewan River er 1.287 km lang og afvandet er areal på 122.800 km². Ved dens udløb ved Saskatchewan River Forks har den en vandmængde på 245 m³/sek.

Floden begynder 1.800 moh. ved afløbet fra Saskatchewan Glacier der er en udløber af Columbia Icefield, og løber mod sydøst gennem Banff National Park langs med Icefields Parkway. Ved krydset med David Thompson Highway (Highway 11), drejer den mod norøst ca. 10 km før den drejer mere direkte mod øst, de næste 30 km. Så drejer den mod nord, til den når Abraham Lake. Bighorn Dam danner nordenden af Abraham Lake, hvor North Saskatchewan fortsætter østpå til Rocky Mountain House. Ved Rocky Mountain House, drejer den skarpt mod nord igen de næste 100 km hvor den svinger mod øst mod Edmonton. I Edmonton løber den gennem centrum af byen i nordvestlig retning mod Smoky Lake hvor den zvinger mod sydøst og derefter mere mod øst frem til grænsen mellem Alberta og Saskatchewan.

Fra grænsen løber North Saskatchewan mod sydøst mellem North Battleford og Battleford og videre i retning mod Saskatoon. Omkring 40 km nordvest for Saskatoon, i nærheden af Langham, svinger floden mod nordøst og passerer gennem byen Prince Albert. OMkring 30 km nedenfor Prince Albert, forenes North Saskatchewan River med South Saskatchewan River ved Saskatchewan River Forks og fortsætter som Saskatchewan River. Herfra løber floden mod øst til Tobin Lake og ind i Manitoba, for til sidst at løbe ud i Lake Winnipeg.

Historie 
Floden er vist på Hudson's Bay Company kort fra 1760, med navnet Beaver River.

Den del af North Saskatchewan river som ligger i Banff National Park fik betegnelsen Canadian Heritage River i 1989, for dens betydning for udviklingen af det vestlige Canada.

Se også 
 Canadas længste floder

Eksterne kilder/henvisninger 

 North Saskatchewan Watershed Alliance - designated Watershed Planning and Advisory Council
 Encyclopedia of Saskatchewan 

Vandløb i Canada
Saskatchewan
Alberta
Swinhoesfasan

Swinhoesfasan () er en hønsefugl, der lever på Taiwan.

Kilder 
 Avibase - the world bird database

Eksterne henvisninger 

Fasanfugle
Fugle fra Taiwan
El Ferdan-broen

El Ferdan-jernbanebroen, der er den længste svingbro i verden, krydser Suez-kanalen nord for Ismailia. Den er åben det meste af tiden, så skibe kan passere på kanalen, og lukker kun når der er tog, som skal passere. Broen har været ude af drift siden 2015.

Historie 
Den første jernbanebro over Suezkanalen ved El Ferdan blev færdig i april 1918 til de palæstinensiske militærbaner. Den blev anset for at være en hindring for skibstrafikken, så efter 1. verdenskrig blev den fjernet. En svingbro i stål blev bygget i 1942 (under 2. verdenskrig), men den blev beskadiget af et dampskib og fjernet i 1947. En dobbelt svingbro blev færdig i 1954; men Suezkrisen i 1956 afbrød jernbaneforbindelsen over kanalen for tredje gang. En erstatningsbro blev færdig i 1963, men den blev ødelagt af egypterne i 1967 under Seksdageskrigen. Den nuværende bro blev bygget i 2001.

Væsentlige udviklingsprojekter i regionen 
El Ferdan jernbanebroen var led i en større strategi om at udvikle området omkring Suez-kanalen, herunder andre projekter såsom Ahmed Hamdi-tunnelen under Suezkanalen (færdig i 1983), elkabelforbindelsen over Suez-kanalen og Suez-kanal-broen (færdig i 2001, omkring 20 km nord for El Ferdan-jernbanebroen).

Broen i dag 
En ny (parallel) Suez-kanal blev udgravet i 2014-2015 og jernbanesporet ender derfor blindt øst for broen. der er behov for yderligere en ny bro. El Ferdan broen er derfor ude af drift.

Referencer

Eksterne henvisninger 

Jernbanebroer
Broer i Egypten
Etableret i 2001
Sølvfasan

Sølvfasan () er en hønsefugl, der lever i Kina og Sydøstasien. 

Dens naturlige levested er i skove, hovedsagelig på bjerge på fastlandet Sydøstasien, og det østlige og sydlige Kina. Fuglen er indført i Hawaii og på det amerikanske fastland. Hannen er sort og hvid, mens hunnen er overvejende brun. Begge køn har et blodigt rødt ansigt og røde ben (sidstnævnte adskiller det fra den gråbenede Kalij-fasan). Arten er ikke truet og er almindelig i naturen, men nogle af dens underarter er sjældne og truede, især Whiteheadi fra Hainan, Engelbachi fra det sydlige Laos og Annamensis fra det sydlige Vietnam.

Oprindelse 

Den svenske naturforsker Linné beskrev i 1758 sølvfasanen og placerede den sammen med de øvrige fasaner i slægten Phasianus. Siden er den – eller i det mindste nogle af de underarter, der er forbundet med den – blevet placeret enten i Euplocamus eller Gennceus. I dag er sølvfasanen af de fleste anbragt i slægten Lophura. Sølvfasanen er nært beslægtet med Kalij-fasanen, og de to er kendt for at danne hybrider ved parring. Oprindelsen af Lineata og Crawfurdi har været genstand for uenighed: Nogle betragter dem som underarter af Kalij-fasanen og andre som underarter af sølvfasanen. De har grålige ben som Kalij-fasanen, mens fjerdragten er tættere på nogle underarter af sølvfasanen. Derudover findes sølvfasan, Lineata og Crawfurdi øst for Irrawaddy-floden, som udgør en markant zoogeografisk barriere, mens alle andre underarter af Kalij-fasan findes vest for floden. Oatesi, en underart af Kalij-fasanen, er undertiden indberettet som forekommende øst for denne flod, men dette er forkert. Baseret på mtDNA er det bekræftet, at Lineata og Crawfurdi bør betragtes som underarter af Kalij-fasanen.

Med disse to underarter af Kalij-fasanen har sølvfasanen 15 underarter. Men mens nogle underarter er relativt karakteristiske. Flere andre oprindelser, for eksempel Andersoni, betragtes nu som ugyldige af alle større myndigheder.

Den kejserlige fasangang har tidligere været anset som meget sjælden, men er en naturligt forekommende hybrid mellem sølvfasan og den vietnamesiske fasan.

Noter 
 Avibase - the world bird database

Eksterne henvisninger 

Fasanfugle
Fugle fra Kina
Fugle fra Sydøstasien
Skipper Skræk

Skipper Skræk (originaltitel: Popeye the Sailor) er en amerikansk tegneseriefigur skabt af Elzie Crisler Segar. Figuren optrådte første gang i den daglige stribe Thimble Theatre i King Features den 17. januar 1929, og nogle år efter blev Popeye seriens titel. Figuren har også optrådt i teatersammenhæng og som tegnefilm.

Skipper Skræk er stærk, men får endnu større styrke, når han spiser spinat.

Referencer 

Tegneseriefigurer
Elliotts fasan

Elliotts fasan () er en hønsefugl, der lever i Kina.

Noter 
 Avibase - the world bird database

Eksterne henvisninger 

Syrmaticus
Fugle fra Kina
Saskatchewan Glacier

Saskatchewan Glacier er en gletsjer der ligger i Banff National Park, Alberta, Canada, omkring 120 km nordvest for byen Banff, og kan nås via Icefields Parkway. Saskatchewan Glacier er den største udløbende gletsjer fra Columbia Icefield, som ligger langs det kontinentale vandskel i Canadian Rockies. Gletsjeren er den primære source for North Saskatchewan River og regnes for dennes udspring. Gletsjeren er omkring 13 km lang, og dækker et areal på 30 km² og blev i 1960 målt til at være 400 meter tyk oger et stræk på 8 km. Mellem 1893 og 1953,har Saskatchewan Glacier trukket sig 1.364 meter, med et gennemsnit i årene mellem 1948 og 1953 på 55 meter pr år

Eksterne kilder/henvisninger 

 

Canadas geografi
Gletsjere
Alberta
Pave Leo 4.

Leo 4. (790 - 17. juli 855) var pave fra 10. april 847 til sin død i 855.  Han blev husket for at have repareret en del af de romerske kirker, der var levet ødelagt under de arabiske angreb på byen, og for at organisere de italienske byer til at kæmpe sammen i slaget ved Ostia mod saracenerne

Referencer 

Paver i middelalderen
Isomorfi

Isomorfi (græsk isos, lig, og morf, form) er et begreb indenfor matematik
som betegner ligheden mellem to objekter. Begrebet har forskellig betydning i forskellige grene af matematik. Generelt kan det anvendes, når to strukturer kan afbildes på hinanden, således at der for ethvert element i den ene struktur findes et modsvarende element i den anden. Ved "modsvarende" forstås her, at de to dele spiller samme rolle i de respektive strukturer. To strukturer kaldes isomorfe hvis der eksisterer en isomorfi mellem dem.

I lineær algebra er en lineær transformation mellem to vektorrum en isomorfi hvis og kun hvis transformationen er bijektiv.

I abstrakt algebra er en isomorfi en afbildning som er en bijektiv homomorfi. I kategoriteori betegner en isomorfi en morfi som har et inverselement.

Relationen isomorfi er en ækvivalensrelation.

Algebra
Pave Hadrian 2.

Hadrian 2. (792 – 14. december 872) var pave fra 14. december 867 til sin død i 872. Han var medlem af en romersk adelsfamilie og blev pave i sen alder. Familien havde fostret de tidligere paver Sergius 2. og Stefan 4.

Han havde tjent forgængeren Nikolaus 1. og rådgav særligt om politik.

Referencer 

Paver i middelalderen
Pave Marinus 1.

Marinus 1. (eller Martin 2.; død 15. maj 885) var pave fra 16. december 882 til sin død i 884. Han efterfulgte Pave Johannes 8. i slutningen af december 882.

Han var søn af en præst og blev ordineret diakon af Pave Nikolaus 1.

Referencer 

Paver i middelalderen
Monstrum (virksomhed)

Monstrum er en dansk virksomhed, der designer og bygger tematiske legepladser. Virksomheden blev etableret i 2003 og er efterfølgende kommet op på beskæftige 95 medarbejdere på deres værksted i Brøndbyerne i København. En del legepladser bygges til Danmark, men der er også en omfattende eksport til resten af verdenen.

Monstrum har specialiseret sig i unikke legepladser, der fortæller en historie, og som ofte udgør et karakteristisk element de steder, hvor de er opsat. For at aktivere børnene er legepladserne lavet til at klatre rundt på og i, ligesom legen naturligt vil afhænge af det lokale tema, for eksempel dyr, bygninger eller kæntrede skibe. Legepladserne er med undtagelse af rutsjebaner og klatrenet udført i træ.

Som eksempel på en af Monstrums legepladser kan nævnes Tårnlegepladsen i Fælledparken i København, der er udformet som modeller af fem af byens kendte tårne, Rundetårn, Rådhustårnet, Vor Frelsers Kirke, Børsen og Marmorkirken. Det blev blandt andet præmieret med Danish Design Award i 2012. Et andet eksempel er Rasmus Klumps Verden i Tivoli i 2010, der er inspireret af Carla og Vilhelm Hansens populære tegneserie. Hos Danmarks Jernbanemuseum i Odense har Monstrum bidraget med to legepladser. Indendørs finder man Børnebanegården, der er udformet med stationsbygning, kommandopost og tog, hvor børnene kan tage på rejse i fantasien. Udendørs er der opsat et damplokomotiv og et vandtårn, som børnene kan kravle rundt i og rutsje ned fra.

Eksterne henvisninger 

 Officiel hjemmeside

Noter 

Arkitektvirksomheder i Danmark
Danske virksomheder etableret i 2003
Legetøjsproducenter i Danmark